12.04.2019

Pressemelding

**Kobelco viser frem automatisert gravemaskin og Engcon tiltrotator under Bauma**

**Under Bauma 2019 viser en av verdens største gravemaskinprodusenter, Kobelco Construction Machinery, i samarbeid med Engcon og Leica Geosystems, frem en automatisk grave- og tiltrotatorfunksjon.
– Det er en spennende løsning som vi har utviklet sammen, sier Krister Blomgren, adm. dir. i Engcon Group.**

Et av mottoene til den verdensledende tiltrotatorprodusenten Engcon er ”One Step Ahead”, og det kommer virkelig til sin rett under årets utgave av Bauma, der de lanserer en unik verdensnyhet.

Kobelco Construction Machinery Europe B.V. (KCME), Engcon og Leica Geosystems viser nå frem verdens første tiltrotatorkompatible gravesystem på en Kobelco SK210LC-10 gravemaskin. Systemet kombinerer den nyeste 3DMC-teknologien (3D Machine Control) fra Leica Geosystems med den ledende tiltrotatorteknologien fra Engcon.

Kobelco og Engcon har, sammen med Leica Geosystems, utviklet systemet til automatisk å styre bommens bevegelse opp og ned samt skuffens posisjon, tilt og rotasjonsvinkel med én spakbevegelse. Systemet er svært fleksibelt, noe som gjør at føreren kan velge mellom Auto Boom Control, Auto Bucket Control, Auto Tilt Control og Auto Rotation Control eller en kombinasjon av alt som kreves for å gi føreren maksimal kontroll.

– Vi har sammen utviklet denne funksjonen som vi synes virker svært spennende. Samarbeidet har gått utrolig bra, og det var gøy å se den Engcon-utstyrt gravemaskinen med all automatikken på messen. Den får utrolig mye oppmerksomhet og mange positive reaksjoner, sier Krister Blomgren, adm. dir. i Engcon Group.

Bauma-messen er verdens største bygg- og anleggsmesse. I løpet av 7 dager samles det over en halv million besøkende, over 3000 utstillere og nesten 1500 journalister.

– Bauma-messen er virkelig ”the place to be” for alle i bygg- og anleggsbransjen. For oss er det helt naturlig å være der. Det er svært givende å møte alle interesserte og vise frem både oss selv og våre produkter, sier Krister Blomgren.

En fullstendig europeisk lansering av Kobelcos automatiske grave- og tiltrotatorsystem vil etter planen finne sted i første kvartal 2020.

Det automatiske gravesystemet kan ses i drift på Kobelcos utendørsstand nr. FN.1016
Engcon er å finne på utendørsstand nr. FM.708/3, og Leica Geosystems i Hall A2, stand 137.

**Kontakt:**
Mediekontakt Kobelco: +44 165 268 00 60 eller e-post kobelco@rbpagency.com

Mediekontakt Engcon Group: +46 70 529 96 32 eller e-post sten.stromgren@engcon.se

Mediekontakt Leica Geosystems: +41 417 27 89 60 eller e-post penny.boviatsou@leica-geosystems.com

*engcon er verdensledende produsent av tiltrotatorer (gravemaskinens håndledd) og tilhørende redskaper som øker gravemaskinens fleksibilitet, presisjon og sikkerhet. Med kunnskap, engasjement og høyt servicenivå skaper vi fremgang for våre kunder.*

*engcon er et større konsern bestående av morselskapet engcon Holding AB med hovedkontor i Strömsund i Sverige. I tillegg har 9 salgsselskaper ansvaret for salget i sine respektive markeder Sverige, Norge, Finland, Danmark, England, Tyskland, Frankrik, Nederland og Nord-Amerika (USA og Canada), og engcon International har ansvaret for de øvrige markedene. I 2017 hadde engcon-gruppen ca. 250 ansatte og en omsetning på ca. 1000 MSEK. engcon ble grunnlagt i 1990.* [*www.engcon.com*](http://www.engcon.com)